Nikolics ismét eredményes volt, de elbukták a rangadót
A Legia Warszawa 2-1-es vereséget szenvedett a Piast Gliwice vendégeként a lengyel élvonal ötödik fordulójában.
Fotó: legia.com

Nikolics Nemanja átmentette az előző szezonból remek formáját és góllővő cipőjét is magával vitte Lengyelországba, hisz első négy bajnokiján öt találatig jutott varsói színekben.

Szombaton este a Piast Gliwice otthonában lépett pályára a Legia, és a magyar támadó már a hetedik percben előnyhöz juttatta csapatát. A házigazda ezzel szemben még a szünet előtt egyenlített és a meccs hajrájában a győzelmet is kicsikarta.

Nikolics végigjátszotta a rangadót, az első játékrész hajrájában reklamálásért kapott sárga lapot.

Videó – A meccs összefoglalója
labdarúgás